《赋得驰道玉声寒送罗泽御史之南京》
明代·郑珞

禁城钟鼓漏初残，佩玉声中引百官。响度碧云双阙曙，清摇秋月九霄寒。

花边振处风霜肃，天上朝回雨露宽。豸史承恩南去日，几回清梦听珊珊。

作者简介：福建闽县人，字希玉。永乐十三年进士。授刑部主事。宣德中，擢宁波知府，上书劾治中官裴可烈贪暴不法，帝为诛可烈。治绩为两浙最，后擢浙江参政，卒官。